open-index/open-wikipedia-markdown huggingface dataset:
Άγιος Θεόδωρος ο Αλεξανδρεύς

Ο **Άγιος Θεόδωρος** ο μάρτυρας έζησε στην Αλεξάνδρεια. Ίσως διετέλεσε και επίσκοπος Αλεξανδρείας. Βασανίστηκε και χλευάστηκε από τον όχλο της πόλης και τελικά αποκεφαλίστηκε.

Η μνήμη του εορτάζεται από την Ορθόδοξη Εκκλησία στις 12 Σεπτεμβρίου.

Παρόμοιος άγιος: Θεόδωρος Α΄ Αλεξανδρείας.

## Πηγές
* Εγκυκλοπαίδεια Δομή, έκδοση 2004, τόμος 12ος: σελ. 235-236: λήμμα «Θεόδωρος. Όνομα αγίων της Ανατ. Ορθόδοξης Εκκλησίας»

Κατηγορία:Άγιοι της Ορθόδοξης Εκκλησίας
Κατηγορία:Άγιοι Θεόδωροι και Θεοδώρες
Άγιος Θεόδωρος ο Αντιοχεύς

Ο **Άγιος Θεόδωρος** ο μάρτυρας καταγόταν από την Αντιόχεια, όπου και μαρτύρησε. Βασανίστηκε και σφάχτηκε με ξίφος, επί Ιουλιανού του Παραβάτη.

Η μνήμη του εορτάζεται στις 24 Νοεμβρίου.

## Πηγές
* Εγκυκλοπαίδεια Δομή, έκδοση 2004, τόμος 12ος: σελ. 235-236: λήμμα «Θεόδωρος. Όνομα αγίων της Ανατ. Ορθόδοξης Εκκλησίας»

Κατηγορία:Άγιοι της Ορθόδοξης Εκκλησίας
Κατηγορία:Άγιοι Θεόδωροι και Θεοδώρες
Άγιος Θεόδωρος ο Γαβράς

Ο **Άγιος Θεόδωρος ο Γαβράς** έζησε τον 11ο αιώνα και καταγόταν από την Άτρα της Χαλδίας. Υπήρξε Βυζαντινός στρατηγός και ημιανεξάρτητος ηγεμόνας της Χαλδίας ως Θεόδωρος Α΄. Ως ηγεμόνας ήρθε σε διαπραγματεύσεις με τον αυτοκράτορα Αλέξιο Α΄ Κομνηνό γύρω στο 1091.

Υπηρέτησε στον βυζαντινό στρατό κι είχε τα αξιώματα του ύπατου, πατρικίου, σεβαστού και τοποτηρητή του θέματος Κολωνείας αλλά και διοικητής του θέματος της Χαλδίας. Παντρεύτηκε με την επονομαζόμενη *Αλανή* ξαδέλφη της γυναίκας του Ισαάκιου Κομνηνού. Μετά τη Μάχη του Ματζικέρτ αντιμετώπισε πολλές επιθέσεις των Τούρκων με επιτυχία ανακτώντας εδάφη και πόλεις από αυτούς. Το 1098 πιάστηκε αιχμάλωτος και πέθανε μετά από βασανιστήρια μη δεχόμενος να αλλαξοπιστήσει. Κατά μία εκδοχή θεωρείται ο γενάρχης της οικογένειας Αγιοθεοδωριτών ή πιθανότατα προς τιμή του πήρε η οικογένεια αυτό το επώνυμο λόγω και κοινής καταγωγής.

Η μνήμη του εορτάζεται στις 2 Οκτωβρίου.

## Παραπομπές


## Πηγές
* Εγκυκλοπαίδεια Δομή, έκδοση 2004, τόμος 12ος: σελ. 235-236: λήμμα «Θεόδωρος. Όνομα αγίων της Ανατ. Ορθόδοξης Εκκλησίας»
* 

Θεόδωρος ο Γαβράς
Γαβράς
Κατηγορία:Βυζαντινοί στρατηγοί
Κατηγορία:Βυζαντινοί του 11ου αιώνα
Θεοδωρος
Κατηγορία:Σεβαστοί
Κατηγορία:Βυζαντινοί τοποτηρητές της ανατολής
Κατηγορία:Κυβερνήτες του θέματος Χαλδίας
Κατηγορία:Εκτελεσθέντες Βυζαντινοί
Θεοδωρος
Άγιος Θεόδωρος εκ Πέργης

thumb

Ο **Άγιος Θεόδωρος** ο μάρτυρας καταγόταν από την Πέργη της Παμφυλίας και ήταν στρατιώτης στο τάγμα των νεοσύλλεκτων, των λεγόμενων «τηρώνων» επί Αντωνίνου (138-161).

Μαρτύρησε στο σταυρό, μαζί με τη μητέρα του Φιλίππα η οποία σφάχτηκε με ξίφος και τους συστρατιώτες του Διονύσιο και Σωκράτη, οι οποίοι λογχίστηκαν.

Η μνήμη του εορτάζεται δύο φορές: στις 19 Απριλίου και στις 21 Σεπτεμβρίου.

## Πηγές

* Εγκυκλοπαίδεια Δομή, έκδοση 2004, τόμος 12ος: σελ. 235-236: λήμμα «Θεόδωρος. Όνομα αγίων της Ανατ. Ορθόδοξης Εκκλησίας»

Θεόδωρος ο μάρτυρας (19 Απριλίου και 21 Σεπτεμβρίου)
Μάρτυρας 04 19
Άγιος Θεόδωρος, επίσκοπος Αγκύρας

Ο **Άγιος Θεόδωρος, επίσκοπος [[Άγκυρα|Αγκύρας]]** διώχθηκε και εξορίστηκε επανειλημμένως, επειδή ήταν εικονολάτρης.

Η μνήμη του εορτάζεται στις 3 Νοεμβρίου.

## Πηγές
* Εγκυκλοπαίδεια *Δομή*, έκδοση 2004, τόμος 12ος: σελ. 235-236: λήμμα «Θεόδωρος. Όνομα αγίων της Ανατ. Ορθόδοξης Εκκλησίας»

Θεόδωρος επίσκοπος Αγκύρας
Επίσκοπος Αγκύρας
Κατηγορία:Επίσκοποι Αγκύρας
Άγιος Θεόδωρος εκ Κυρήνης

Ο **Άγιος Θεόδωρος ο ιερομάρτυρας** έζησε τον 3ο αιώνα και καταγόταν από την Κυρήνη. Στα χρόνια του αυτοκράτορα Διοκλητιανού (284-305) διετέλεσε επίσκοπος Κυρήνης και υπήρξε αντιγραφέας ιερών βιβλίων.

Στους διωγμούς των χριστιανών προδόθηκε από τον ίδιο το γιο του, το Λέοντα. Πέθανε μαρτυρικά μαζί με τις μάρτυρες Αρόα, Κύπριλλα και Λουκία.

Η μνήμη του εορτάζεται από την Ορθόδοξη Εκκλησία στις 4 Ιουλίου.

## Πηγές

* Εγκυκλοπαίδεια Δομή, έκδοση 2004, τόμος 12ος: σελ. 229-230: λήμμα «Θεοδώρα. Όνομα αγίων της Ανατ. Ορθόδοξης Εκκλησίας»

Θεόδωρος ο ιερομάρτυρας (4 Ιουλίου)
Ιερομάρτυρας 07 04
Θεόδωρος Σαββαΐτης

Ο **Θεόδωρος Σαββαΐτης** ήταν μοναχός, επίσκοπος και όσιος της Χριστιανικής Εκκλησίας ο οποίος έζησε τον 8ο αιώνα μ.Χ.

## Βίος
Ο πατέρας του ονομάζονταν Συμεών και η μητέρα του Μαρία. Κατά την διάρκεια των σπουδών του, διακρίθηκε για την φιλομάθειά του σε θέματα φιλοσοφία και ρητορικής. Δεν γνωρίζουμε πολλές λεπτομέρειες σχετικά με τη ζωή του, εκτός του ότι έμεινε ορφανός σε ηλικία 10 ετών. Την μισή περιουσία των γονέων του που επιμερίστηκε με την αδελφή του, την μοίρασε στους φτωχούς και προσήλθε στην Ιερουσαλήμ. Εκεί επισκέφτηκε τους Αγίους Τόπους και μόνασε στην Ιερά Λαύρα του Αγίου Σάββα της Ιουδαίας. και εκάρη μοναχός. Σε ηλικία 60 ετών, με υπόδειξη του πατριάρχη Ιεροσολύμων εξελέγη επίσκοπος Εδέσσης της Συρίας από τον πατριάρχη Αντιοχείας, πιθανώς στα τέλη του 8ου αιώνα.

Υπήρξε λόγιος, με σπουδές στη Θεολογία, στη Ρητορική και στη Φιλοσοφία. Συνέγραψε πάνω από εκατό βιβλία, ασκητικού περιεχομένου, τα οποία φυλάσσονται στη βιβλιοθήκη των Ιεροσολύμων. Αγωνίστηκε εναντίον των αιρέσεων των Μανιχαίων, των Νεστοριανών και των Ευτυχιανών.

Από οπαδούς των αιρέσεων αυτών δέχτηκε δολοφονική επίθεση, από την οποία όμως τελικά κατάφερε να γλυτώσει. Σε επίσκεψή του στην Βαβυλώνα προσηλύτισε στο χριστιανισμό τον εκεί βασιλέα Μαβία, τον οποίο βάφτισε Ιωάννη.

Προαισθάνθηκε το θάνατό του και επέστρεψε στη Λαύρα της Μονής Αγίου Σάββα, όπου και απέθανε στις 19 Ιουλίου, ημερομηνία στην οποία εορτάζεται η μνήμη του. Το βίο του τον έγραψε ο επίσκοπος Εδέσσης Βασίλειος, ενώ σώζεται ο βίος του στα ελληνικά στην αθωνική μονή της Μονή Ιβήρων..

## Συγγραφικό έργο
Έχει γράψει:
* *Λόγος διδασκαλικός και περί Συνόδων*: είδος σύντομης κατήχησης.
* *Διδασκαλία ασκητική*: σύντομη έκθεση περί του μοναχικού βίου.
* *Εκατόν κεφάλαια ασκητικά και πρακτικά*: ασκητικά παραγγέλματα βάσει της διδασκαλίας του Ευάγριου Ποντικού και άλλων ασκητικών πατέρων.

## Παραπομπές


## Πηγές
* Παναγιώτης Χρήστου, *Ελληνική Πατρολογία*, τομ. Ε’, εκδ. Κυρομάνος, Θεσσαλονίκη 2006, σελ. 431
* Εγκυκλοπαίδεια Δομή, έκδοση 2004, τόμος 12ος: σελ. 235-236: λήμμα «Θεόδωρος. Όνομα αγίων της Ανατ. Ορθόδοξης Εκκλησίας»

Κατηγορία:Βυζαντινοί επίσκοποι
Κατηγορία:Επίσκοποι Εδέσσης Μεσοποταμίας
Κατηγορία:Άγιοι της Ορθόδοξης Εκκλησίας
Άγιος Θεόδωρος ο Ομολογητής

Ο **Άγιος Θεόδωρος ο Ομολογητής**  όπως και ο Ευπρέπιος, ηγούμενος Μονής Στουδίου.

Η μνήμη του εορτάζεται στις 20 Σεπτεμβρίου.

## Πηγές
* Εγκυκλοπαίδεια Δομή, έκδοση 2004, τόμος 12ος: σελ. 235-236: λήμμα «Θεόδωρος. Όνομα αγίων της Ανατ. Ορθόδοξης Εκκλησίας»

Θεόδωρος ο Ομολογητής
Ομολογητής
Όσιος Θεόδωρος ο Τριχινάς

Ο **Όσιος Θεόδωρος ο Τριχινάς** γεννήθηκε στην Κωνσταντινούπολη και ήταν ενάρετος μοναχός. Φορούσε πάντα ένα τρίχινο ένδυμα κι από κει απέκτησε το παρωνύμιο «Τριχινάς».

Η μνήμη του εορτάζεται από την Ορθόδοξη Εκκλησία στις 20 Απριλίου.

## Πηγές
* Εγκυκλοπαίδεια Δομή, έκδοση 2004, τόμος 12ος: σελ. 235-236: λήμμα «Θεόδωρος. Όνομα αγίων της Ανατ. Ορθόδοξης Εκκλησίας»

Κατηγορία:Άγιοι της Ορθόδοξης Εκκλησίας
Κατηγορία:Άγιοι Θεόδωροι και Θεοδώρες
Όσιος Θεόδωρος ο εν Κυθήροις ασκήσας

Ο **Όσιος Θεόδωρος ο εν Κυθήροις ασκήσας** έζησε το 10ο αιώνα. Καταγόταν από την Κορώνη ή κατ’ άλλους από την Κωνσταντινούπολη. Ανατράφηκε στο Ναύπλιο, όπου χειροτονήθηκε διάκονος από τον επίσκοπο Άργους Θεόδωρο.

Στα χρόνια του αυτοκράτορα Ρωμανού Α΄ Λεκαπηνού μετέβη στα Κύθηρα, όπου εκάρη μοναχός και ασκήτεψε στο ναό των Αγίων Σεργίου και Βάκχου. Εκεί πέρασε την υπόλοιπη ζωή του.

Σήμερα υπάρχει στην περιοχή ένας ναός προς τιμή του και τελείται ετήσιο πανηγύρι την μέρα του θανάτου του. Η μνήμη του εορτάζεται από την Ορθόδοξη Εκκλησία στις 12 Μαΐου.

## Πηγές

* Chilas Chronikon Monasterii S. Theodori in Cythera Insula Siti: Το Χρονικό του Χειλά (1457) για το Μοναστήρι του Οσίου Θεοδώρου των Κυθήρων. Περισσότερα: https://kythera.news/to-chroniko-cheila-to-monastiri-osioy-theodoroy-ton/
* Εγκυκλοπαίδεια Δομή, έκδοση 2004, τόμος 12ος: σελ. 235-236: λήμμα «Θεόδωρος. Όνομα αγίων της Ανατ. Ορθόδοξης Εκκλησίας»

Θεόδωρος ο ασκητής
Ασκητής
Άγιος Θεόδωρος, επίσκοπος Τύρου

Ο **Άγιος Θεόδωρος**, επίσκοπος Τύρου έζησε τον 4ο αιώνα. Καταγόταν από την Τύρο του Λιβάνου και έγινε επίσκοπος της πόλης στα χρόνια του Λικίνιου και του Μέγα Κωνσταντίνου.

Έζησε ως τα βαθιά γεράματα. Στα χρόνια του αυτοκράτορα Ιουλιανού του Παραβάτη ταλαιπωρήθηκε για την εμμονή του στην χριστιανική πίστη. Πέθανε σε ηλικία 107 ετών.

Η μνήμη του εορτάζεται στις 5 Ιουνίου.

## Πηγές
* Εγκυκλοπαίδεια Δομή, έκδοση 2004, τόμος 12ος: σελ. 235-236: λήμμα «Θεόδωρος. Όνομα αγίων της Ανατ. Ορθόδοξης Εκκλησίας»

Κατηγορία:Άγιοι της Ορθόδοξης Εκκλησίας
Τυρου
Θεόδωρος νεομάρτυρας εκ Σαμοθράκης

Ο **νεομάρτυρας Θεόδωρος** έζησε στα χρόνια της Επανάστασης του 1821. Όταν ξέσπασε η επανάσταση ήταν σε πολύ νεαρή ηλικία. Αιχμαλωτίστηκε από τους Τούρκους μαζί με τέσσερις συνομηλίκους του, που ονομάζονταν: Γεώργιος, Ιωάννης, Λάμπρος και Μιχαήλ. 

Εξαναγκάστηκαν σε εξισλαμισμό αλλά αργότερα κατάφεραν να δραπετεύσουν. Κατέφυγαν στη Σαμοθράκη, όπου όμως τους αναγνώρισαν και το 1835 περίπου μαρτύρησαν με φρικτό τρόπο. Άλλοι αποκεφαλίστηκαν και άλλοι απαγχονίστηκαν.

## Πηγές

* Εγκυκλοπαίδεια Δομή, έκδοση 2004, τόμος 12ος: σελ. 235-236: λήμμα «Θεόδωρος. Όνομα αγίων της Ανατ. Ορθόδοξης Εκκλησίας»

Κατηγορία:Άγιοι Θεόδωροι και Θεοδώρες
Κατηγορία:Άγιοι της Ορθόδοξης Εκκλησίας
Κατηγορία:Νεομάρτυρες
Αγία Θεοδώρα η μάρτυρας

Η μάρτυρας **Αγία Θεοδώρα** έζησε στην Αλεξάνδρεια στα χρόνια των Ρωμαίων αυτοκρατόρων Διοκλητιανού και Μαξιμιανού.

Στους διωγμούς τη συνέλαβαν και την έκλεισαν σε πορνείο. Από κει σώθηκε με τη βοήθεια του άρχοντα Διδύμου, ο οποίος τη φυγάδευσε μεταμφιεσμένη σε στρατιώτη.

Όμως, αποκαλύφθηκαν και τελικά μαρτύρησαν και οι δυο. Η μεν Θεοδώρα κάηκε ο δε Δίδυμος αποκεφαλίστηκε.

Η μνήμη της εορτάζεται στις 5 Απριλίου.

## Πηγές

* Εγκυκλοπαίδεια Δομή, έκδοση 2004, τόμος 12ος: σελ. 229-230: λήμμα «Θεοδώρα. Όνομα αγίων της Ανατ. Ορθόδοξης Εκκλησίας»

Θεόδωρα η μάρτυρας
Μάρτυρας
Αγία Θεοδώρα η μοναχή

Η **Αγία Θεοδώρα η μοναχή** καταγόταν από την Καισαρεία. Γεννήθηκε επί Λέοντος Γ΄ (717-741). Ο πατέρας της ήταν πατρίκιος Θεόφιλος, ενώ η μητέρα της ονομαζόταν επίσης Θεοδώρα, Κατά μία εκδοχή που σώζει το συναξάρι της πήρε σύζυγο τον Χριστόφορο, γιο του αυτοκράτορα Κωνσταντίνου Ε΄. Άγνωστο όμως γιατί τελικά έγινε μοναχή στη μονή Αγίας Άννας του Ριγιδίου. Η παράδοση αυτή μάλλον είναι θρυλική, γιατί ο Χροστόφορος γεννήθηκε περί το 757, δηλ. στην καλύτερη περίπτωση ήταν 25 χρόνια νεότερός της.

Η μνήμη της εορτάζεται στις 30 Δεκεμβρίου.

## Παραπομπές


## Πηγές
* Εγκυκλοπαίδεια Δομή, έκδοση 2004, τόμος 12ος: σελ. 229-230: λήμμα «Θεοδώρα. Όνομα αγίων της Ανατ. Ορθόδοξης Εκκλησίας»

Κατηγορία:Άγιοι της Ορθόδοξης Εκκλησίας
Μοναχη
Πέτρος Δουρδουμπάκης

Ο **Πέτρος Δουρδουμπάκης** είναι Έλληνας συνθέτης, στιχουργός, τραγουδιστής και ραδιοφωνικός παραγωγός.

## Βιογραφία
Γεννήθηκε στις 23 Ιανουαρίου 1961 στην Αριδαία του Νομού Πέλλας. Το 1967 η οικογένειά του μετακόμισε στον Αυλώνα Αττικής και στη συνέχεια στη Νέα Κηφισιά. Ο Πέτρος Δουρδουμπάκης τελείωσε το Λύκειο Νέας Ερυθραίας και έπειτα σπούδασε υποκριτική στη Δραματική Σχολή του Πέλου Κατσέλη (1979-1982). Παράλληλα έκανε μαθήματα δυτικής αρμονίας με τον Δημήτρη Λιωνή και πιάνο με τον Άλεξ Τουρνάισεν και τη Νέλλη Σεμιτέκολο, ενώ μάθαινε ξένα κυρίως τραγούδια στην κιθάρα.

Κατά τη διάρκεια των σπουδών του στην υποκριτική, έγραψε τις πρώτες του μουσικές για κλασικά θεατρικά έργα, όπως:
*«Ο κύκλος με την κιμωλία» του Μπέρτολτ Μπρεχτ,
*«Αχαρνείς» και «Εκκλησιάζουσες» του Αριστοφάνη,
*καθώς και για έργα του λογοτέχνη Κωνσταντίνου Θεοτόκη.

Την ίδια περίοδο συμμετείχε στους αγώνες ελληνικού τραγουδιού Κέρκυρας**,** οι οποίοι οργανώθηκαν από τον Μάνο Χατζιδάκι σε συνεργασία με τον Δήμο Κερκυραίων το 1981 και το 1982. Στους πρώτους αγώνες συμμετείχε με το τραγούδι «Μικρό Ερωτικό» με ερμηνευτή το Βασίλη Λέκκα, ενώ στους δεύτερους με το τραγούδι «Θεατρίνοι», σε ποίηση του Γιώργου Σεφέρη και ερμηνεία του ιδίου και της Σαβίνας Γιαννάτου.

Στη συνέχεια εργάστηκε στο θέατρο και σε αρκετές παραστάσεις, μεταξύ των οποίων:
*στις «Τρωάδες» του Ευριπίδη, σε σκηνοθεσία, μετάφραση, σκηνικά και κουστούμια του Γιάννη Τσαρούχη,
*στην «Πορνογραφία», τη μουσική επιθεώρηση του Μάνου Χατζιδάκι,
*στην «Τύχη της Μαρούλας», το κωμειδύλλιο του Δημήτρη Κορομηλά.

Ταυτόχρονα, ξεκίνησε εκπομπές για την Ελληνική Ραδιοφωνία («Το Ραδιοφωνάκι της Αυλής», «Ετεροφωνίες: Όργανα και Οργανοπαίκτες», «Τραγούδια της Ανατολής και της Δύσης»). Στο Πρώτο Πρόγραμμα της ΕΡΤ συνεργάστηκε με τη δημοσιογράφο Μαρία Ρεζάν, κάνοντας τη μουσική επιμέλεια στην εκπομπή «Μια ώρα έτσι, χωρίς πρόγραμμα».

Τη δεκαετία του '90 (ειδικά στο δεύτερο μισό) γνώρισε επιτυχία με τα τραγούδια "Κόκκινο κρασί", "Ταξιδιάρικο πουλί", "Μη σταματάς", "Τυφλές ελπίδες" και πολλά άλλα. Καθώς τις πρώτες εκτελέσεις πολλών από τα τραγούδια του τις έχουν ερμηνεύσει άλλοι τραγουδιστές, συχνά δικές του συνθέσεις αποδίδονται σε άλλους συνθέτες και τραγουδοποιούς.

Ο Πέτρος Δουρδουμπάκης έχει πραγματοποιήσει μια σειρά από ζωντανές εμφανίσεις και έχει συνεργαστεί με ερμηνευτές όπως η Σαβίνα Γιαννάτου, η Γλυκερία, ο Βασίλης Λέκκας, η Μελίνα Κανά, ο Παντελής Θαλασσινός, η Ελένη Λεγάκη, ο Γεράσιμος Ανδρεάτος, ο Παντελής Θεοχαρίδης και η Χριστίνα Μαραγκόζη.

## Δισκογραφία
***Κέρκυρα '81 - Αγώνες Ελληνικού Τραγουδιού**, Minos EMI, 1981
***Κέρκυρα '82 - Αγώνες Ελληνικού Τραγουδιού**, Minos EMI, 1982
***Μισό Ταξί**, Δισκογραφικός Συνεταιρισμός Καλλιτεχνών, 1983
***Νέα Σελήνη**, Lyra, 1988
***Το Φλυτζάνι**, Lyra, 1991
***Από Όνειρο Σε Όνειρο**, Warner, 1994
***Κόκκινο Κρασί**, Virgin, 1995
***Σαν Πεταλούδα**, Virgin, 1996
***Στολίδια απ' τα σκουπίδια**, Virgin, 1997
***Το σχεδόν και το ίσως**, Virgin, 1998
***Εικόνες παιδεύουν το μυαλό**, Νέα Σελήνη, 2000
***Τυφλές ελπίδες**, Epic Sony Music, 2003
***10 Γυναικείες Φωνές**, Νέα Σελήνη, 2010

## Παραπομπές


Κατηγορία:Έλληνες τραγουδοποιοί
Θεόδωρος νεομάρτυρας ο Βυζάντιος

Ο νεομάρτυρας **Θεόδωρος ο Βυζάντιος** έζησε στα τέλη του 18ου αιώνα.

## Βιογραφικά

Ο Θεόδωρος γεννήθηκε το 1774 στο Νεοχώριο της Κωνσταντινούπολης εξ ου και το επώνυμο «Βυζάντιος». Οι γονείς του ονομάζονταν Αναστάσιος και Σμαραγδή και είχε τουλάχιστον άλλα δυο αδέρφια, τον Αντώνιο και τον Γεώργιο. Ο τελευταίος χειροτονήθηκε και έγινε μητροπολίτης Αδριανουπόλης με το όνομα Γρηγόριος. 

Ο Θεόδωρος από πολύ νέος μαθήτευσε ζωγράφος στο πλευρό ενός χριστιανού ζωγράφου που εργαζόταν στα ανάκτορα του Σουλτάνου. Εκεί επηρεάστηκε κι έγινε μουσουλμάνος. Τρία χρόνια αργότερα, όταν μια επιδημία πανώλης θέριζε τον πληθυσμό της Πόλης, μεταμελήθηκε και επιχείρησε να φύγει κρυφά από τα ανάκτορα πηδώντας τον ψηλό τοίχο. Αλλά έγινε αντιληπτός και έκτοτε τελούσε υπό την προσοχή των φρουρών.

Όμως, αυτός είχε πάρει την απόφασή του. Με τη βοήθεια ενός φίλου του, που ήταν γουναράς στο επάγγελμα, προμηθεύτηκε ναυτικά ρούχα και προσποιούμενος ότι μεταφέρει σταμνιά βγήκε από την πύλη χωρίς να γίνει αντιληπτός. Πήγε στην παραλία και με πλοιάριο μετέβη στο σπίτι κάποιας θείας του. Εκεί μετά από λίγες ημέρες εξομολογήθηκε σε κάποιον ιερέα και έλαβε ξανά το χρίσμα με το άγιο μύρο. 

Κατόπιν μεταμφιεσμένος και κρυφά από τους Τούρκους που τον αναζητούσαν, δραπέτευσε στη Χίο, όπου βρήκε καταφύγιο σε ένα μοναστήρι κοντά στο Βροντάδο. Εκεί γνωρίστηκε με τον πρώην επίσκοπο Κορίνθου Μακάριο και το μοναχό Νεόφυτο, τους αποκαλούμενους «κολλυβάδες». 

Έχοντας τύψεις για την αρνησιθρησκία του αποφάσισε να μεταβεί στη Μυτιλήνη και να ομολογήσει στις τουρκικές αρχές ότι ξανάγινε Χριστιανός. Αφού κοινώνησε, ντύθηκε με τούρκικα ρούχα και έχοντας επίγνωση τι τον περιμένει, αποχαιρέτησε με δάκρυα το Νεόφυτο που τον είχε συνοδεύσει ως τη Μυτιλήνη. Παρουσιάστηκε στον κριτή της πόλης και αποκήρυξε τον μουσουλμανισμό πετώντας από πάνω του τα ρούχα και το οθωμανικό σαρίκι. Αμέσως συνελήφθη από τους Τούρκους. 

Βασανίστηκε φρικτά, του προσφέρθηκαν δώρα για να αλλάξει γνώμη αλλά εκείνος έμεινε πιστός στην απόφασή του. Τελικά απαγχονίστηκε στις 17 Φεβρουαρίου του 1795. 

Ο νεομάρτυρας Θεόδωρος ο Βυζάντιος είναι πολιούχος της Μυτιλήνης και στην πόλη αυτή φυλάσσεται το λείψανό του. Η μνήμη του εορτάζεται από την Ορθόδοξη Εκκλησία στις 17 Φεβρουαρίου και η ανακομιδή των λειψάνων του την Κυριακή του Παραλύτου.

Η ζωή αυτού του αγίου μοιάζει πολύ με την ιστορία ενός αγίου ονόματι «Θεόδωρος νεομάρτυρας εκ Μυτιλήνης».

## Πηγές
* Εγκυκλοπαίδεια Δομή, έκδοση 2004, τόμος 12ος: σελ. 235-236: λήμμα «Θεόδωρος. Όνομα αγίων της Ανατ. Ορθόδοξης Εκκλησίας»
* Γεωργίου Σωτηρίου, «Ο νεομάρτυς άγιος Θεόδωρος ο Βυζάντιος πολιούχος Μυτιλήνης», Μυτιλήνη 1983.

## Εξωτερικοί σύνδεσμοι
* pigizois.net

Θεόδωρος νεομάρτυρας ο Βυζάντιος
Νεομάρτυρας Βυζάντιος
Κατηγορία:Νεομάρτυρες
Θεόδωρος νεομάρτυρας εκ Μυτιλήνης

Ο **νεομάρτυρας Θεόδωρος** έζησε τον 18ο αιώνα και καταγόταν από τη Μυτιλήνη. Είχε προσκυνήσει στους Αγίους Τόπους γι’ αυτό ονομαζόταν «Χατζή Θεόδωρος».

Όμως, κάποια εποχή στη ζωή του αλλαξοπίστησε. Αργότερα μετανόησε και πήγε στο Άγιο Όρος για να επανακτήσει την ηρεμία του και για να αποφύγει την επαφή του με τους αλλοφύλους. 

Όταν, έπειτα από χρόνια επέστρεψε στη Μυτιλήνη, απαγχονίστηκε από τους Τούρκους το 1784.

Η μνήμη του εορτάζεται στις 30 Ιανουαρίου.

Σύμφωνα με πληροφορίες από το ρωσικό ημερολόγιο, οι Χριστιανοί έθαψαν το σώμα του αγίου μάρτυρα Θεοδώρου στην εκκλησία του Ιωάννη του Βαπτιστή και η εορτή του είναι στις 14 Ιουνίου (Καθεδρικός Ναός των Αγιορειτών Αγίων).

Η ζωή και η γεωγραφία του είναι πολύ παρόμοιες με εκείνες ενός άλλου αγίου ονόματι «Θεόδωρος νεομάρτυρας ο Βυζάντιος» από τη Μυτιλήνη. Μόνο που η ημερομηνία θανάτου του απέχει δέκα χρόνια, το μοναστήρι δεν αναφέρεται στο Άγιο Όρος αλλά στη Χίο, και ο τόπος ταφής του βρίσκεται σε διαφορετική εκκλησία στη Μυτιλήνη.

## Παραπομπές


## Πηγές
* Εγκυκλοπαίδεια *Δομή*, έκδοση 2004, τόμος 12ος, σελ. 235-236: λήμμα «Θεόδωρος. Όνομα αγίων της Ανατ. Ορθόδοξης Εκκλησίας»

Κατηγορία:Άγιοι Θεόδωροι και Θεοδώρες
Κατηγορία:Άγιοι της Ορθόδοξης Εκκλησίας
Κατηγορία:Νεομάρτυρες
Αγία Θεοδώρα εκ Καππαδοκίας

Η **Αγία Θεοδώρα** καταγόταν από την Καππαδοκία και η μνήμη της εορτάζεται στις 20 Μαρτίου μαζί με τις αγίες: Κλαυδία, Ευφρασία, Ματρώνη, Ιουλιανή και Ευφημία.

## Πηγές
* Εγκυκλοπαίδεια Δομή, έκδοση 2004, τόμος 12ος: σελ. 229-230: λήμμα «Θεοδώρα. Όνομα αγίων της Ανατ. Ορθόδοξης Εκκλησίας»

Θεόδωρα (20 Μαρτίου)
Θεόδωρα (20 Μαρτίου)
Happy Birthday to You

thumb|280px|Το ''Happy Birthday to You'' συχνά το τραγουδούν πριν ο εορτάζων (ή η εορτάζουσα) σβήσει τα κεράκια του κέικ των γενεθλίων του. 
Το **Happy Birthday to You** είναι ένα αγγλικό τραγούδι το οποίο τραγουδιέται κατά τον εορτασμό γενεθλίων. Σύμφωνα με το βιβλίο των Ρεκόρ Γκίνες το "Happy Birthday to You" είναι το πιο δημοφιλές αγγλικό τραγούδι. Αν και έχει μεταφραστεί σε πολλές γλώσσες, πολλές φορές το τραγουδούν στα αγγλικά.

Η μελωδία του τραγουδιού γράφτηκε από τις αδελφές Πάτυ και Μίντρεντ Χιλ, το 1893, στις Ηνωμένες Πολιτείες, όταν ήταν δασκάλες στο Λούισβιλ, στο Κεντάκι των ΗΠΑ, αλλά με διαφορετικούς στίχους και τίτλο **Good Morning to All**.

Η μελωδία με τη σημερινή μορφή βρίσκεται κάτω από πνευματικά δικαιώματα το 1935 από την Summy Company τα οποία θα εκπνεύσουν το 2030 στις ΗΠΑ. Η εταιρεία αγοράστηκε το 1990 για 15 εκ. δολ. ΗΠΑ από την Warner Music Group. Η αξία του "Happy Birthday" εκτιμήθηκε στα 5 εκ. δολ. ΗΠΑ. Η εταιρεία ζητά αντίτιμο για τα πνευματικά δικαιώματα όταν το τραγούδι συμπεριλαμβάνεται σε ταινίες, δίσκους κλπ και για το λόγο αυτό σπανίως ακούγεται σε τέτοια έργα. Προτιμάται συνήθως το τραγούδι *For he's a jolly good fellow* του οποίου τα πνευματικά δικαιώματα έχουν εκπνεύσει. 

## Στίχοι
μικρογραφία|Ένα κορίτσι κάνει μια ευχή για τα έβδομα γενέθλια της.

### Good morning to all
:Good morning to you,
:Good morning to you,
:Good morning, dear children,
:Good morning to all.

### Happy birthday to you
Οι στίχοι βρίσκονται στη σελίδα του κατόχου των πνευματικών δικαιωμάτων.

Κατηγορία:Τραγούδια του 1912
Βασίλειος Ιεροσολύμων

Ο **Βασίλειος** ήταν Πατριάρχης Ιεροσολύμων μεταξύ των ετών 820 και 838.

Αγωνίστηκε για την αναστήλωση των εικόνων και συγκάλεσε μάλιστα Σύνοδο στην Κωνσταντινούπολη για το σκοπό αυτό. Στη Σύνοδο αυτή, μαζί με τους Πατριάρχες Αλεξανδρείας Χριστοφόρο και Αντιοχείας Ιώβ Α΄ και πολλούς άλλους επισκόπους, έστειλαν επιστολή στον Αυτοκράτορα Θεόφιλο, ο οποίος ήταν εικονομάχος, με την οποία του ζητούσαν να επιτρέψει την αναστήλωση των εικόνων.

## Παραπομπές


Κατηγορία:Πατριάρχες Ιεροσολύμων
Κατηγορία:Επίσκοποι του 9ου αιώνα
Σημαία της Γαλλικής Πολυνησίας

right|thumb|250px| Λόγος σημαίας: 2:3

Η **σημαία της [[Γαλλική Πολυνησία|Γαλλικής Πολυνησίας]]** καθιερώθηκε το 1984. Τα χρώματά της (κόκκινο και λευκό) υιοθετήθηκαν από τις ιστορικές σημαίες της Ταϊτής. Στον κεντρικό κύκλο απεικονίζεται ένα κανό πάνω από από ένα καλλιτεχνικά σχεδιασμένο έμβλημα για τον ήλιο και τη θάλασσα, κοινός τόπος σε άλλες σημαίες της περιοχής, όπως στη σημαία του Κιριμπάτι. Πέντε μορφές που συμβολίζουν τον τοπικό πληθυσμό συμπεριλαμβάνονται σε άλλες εκδόσεις της σημαίας.

## Σημαίες των νησιών που απαρτίζουν το αρχιπέλαγος

Αρχείο:Flag of the Gambier Islands.svg|Σημαία των Νήσων Γκάμπιερ.
Αρχείο:Flag of the Society Islands.gif|Σημαία των νησιών Εταιρείας
Αρχείο:Flag of Tuamotu Archipelago.svg|Σημαία του Αρχιπελάγους Τουαμότου
Αρχείο:Flag of Marquesas Islands.svg|Σημαία των νησιών Μαρκέζας
Αρχείο:Flag of the Austral Islands.svg|Σημαία των Νήσων Αουστράλ.


Γαλλικη
Κατηγορία:Γαλλική Πολυνησία
Έμβλημα της Γαλλικής Πολυνησίας

Στο **[[έμβλημα]] της [[Γαλλική Πολυνησία|Γαλλικής Πολυνησίας]]** κυρίαρχα σύμβολα είναι ο Ήλιος, η θάλασσα και το κατ΄ εξοχήν μέσο επικοινωνίας η σχεδία καταμαράν. Υιοθετήθηκε με απόφαση της Συνέλευσης της Γαλλικής Πολυνησίας, στις 23 Νοεμβρίου 1984.

Συγκεκριμένα αυτά φέρονται επί δίσκου που χωρίζεται οριζόντια λίγο χαμηλότερα του μέσου σε δύο ημικύκλια. Στο κάτω ημικύκλιο φέρονται εναλλάξ πέντε λευκές και πέντε γαλάζιες κυματοειδείς λωρίδες αντίστροφα μεταξύ τους ξεκινώντας από πάνω προς τα κάτω με λευκή και καταλήγοντας σε μπλε. Στο άνω ημικύκλιο φέρονται δέκα πεπλατυσμένες ομόκεντρες κίτρινες ακτίνες που καλύπτουν όλο το επίπεδο. Στο κέντρο του εθνοσήμου φέρεται ερυθρόμορφη καλλιτεχνική ορθόπλωρη απεικόνιση σχεδίας καταμαράν όπου μεταξύ των δύο πλωτήρων φέρονται πέντε καφέ ανθρωπόσχημες παραστάσεις των ερετών που συμβολίζουν τις ισάριθμες διοικητικές περιφέρειες του νησιωτικού κράτους. Υπεράνω αυτών και μέχρι της περιφέρειας απεικονίζεται το ερυθρόμορφο  πηδάλιο του σκάφους ως σύμβολο ενότητας.

Το έμβλημα αυτό φέρεται επίσης και στο κέντρο της σημαίας του κράτους.

## Εξωτερικοί σύνδεσμοι
*Σύμβολα της Γαλλικής Πολυνησίας

Γαλλική
Κατηγορία:Γαλλική Πολυνησία
Δήμος Βελβεντού

Ο **Δήμος Βελβεντού** είναι δήμος του νομού Κοζάνης που συστάθηκε αρχικά με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999-2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Σερβίων - Βελβεντού. Με το Πρόγραμμα Κλεισθένης Ι, το 2019 ο δήμος επανασυστάθηκε, με την ίδια έκταση. Έδρα του δήμου είναι το ομώνυμο χωριό. Είχε έκταση 126.516 στρέμματα και κατά την απογραφή του 2021 είχε 3.057 κατοίκους.

Ο δήμος περιλαμβάνει 4 δημοτικά διαμερίσματα:

## Επανασύσταση δήμου (2019)
Η διάσπαση του δήμου Σερβίων - Βελβεντού αποτελούσε πάγιο αίτημα των κατοίκων του δήμου από την εποχή που εφαρμόστηκε το Πρόγραμμα Καλλικράτης. Έτσι, με τροπολογία που παρουσιάστηκε στις 25 Φεβρουαρίου 2019 από το Υπουργείο Εσωτερικών, αποφασίστηκε η διάσπαση του Δήμου, από τον Σεπτέμβριο του 2019 και με την ανάληψη των νέων δημοτικών αρχών που προέκυψαν από τις δημοτικές και περιφερειακές εκλογές 2019, σε:**[[Δήμος Σερβίων|Δήμο Σερβίων]]** και **Δήμο Βελβεντού** με έδρα το Βελβεντό, που περιλαμβάνει μόνο την δημοτική ενότητα Βελβεντού (επανασυστήνεται ουσιαστικά,  ο πρώην καποδιστριακός δήμος, με το σχέδιο Κλεισθένης).

Πρώτος δήμαρχος του επανασυσταθέντος δήμου Βελβεντού εξελέγη το 2019 ο Εμμανουήλ Στεργίου.
### Πρόεδροι της Κοινότητας (μετά το 1978)

## Δήμαρχοι δήμου Βελβεντού

## Παραπομπές


## Εξωτερικοί σύνδεσμοι

*Η επίσημη ιστοσελίδα του δήμου Βελβεντού
*Στοιχεία για τον δήμο Βελβεντού από το Υπουργείο Εσωτερικών, Δημόσιας Διοίκησης και Αποκέντρωσης 

Βελβεντου
Κατηγορία:Δήμοι της περιφερειακής ενότητας Κοζάνης
Πούλα

Το **πούλα** (*pula*) είναι το νόμισμα της Μποτσουάνας. Ο κωδικός του ISO 4217 είναι *BWP* και υποδιαιρείται σε 100 τέμπε (*thebe*). "Πούλα" στην κυριολεξία σημαίνει βροχή στη γλώσσα Σετσουάνα, επείδή αυτό το φυσικό φαινόμενο σπανίζει στην Μποτσουάνα, που περιβάλλεται κάτά μεγάλο μέρος από την έρημο Καλαχάρι. "Πούλα" επίσης σημαίνει ευλογημένος και πάλι αναφέρεται στη βροχή, η οποία είναι ευλογημένη. Τέμπε σημαίνει «ασπίδα».

## Ιστορία
Το πούλα κυκλοφόρησε για πρώτη φορά το 1976, σε αντικατάσταση του Ραντ Νότιας Αφρικής, με το οποίο είχε την ίδια αξία. Το 2005 υποτιμήθηκε κατά 12% , όμως παραμένει ένα από τα ισχυρότερα νομίσματα στην Αφρική.

## Κέρματα

Τα κέρματα εισήχθησαν το 1976 σε ονομαστικές αξίες των of 1, 5, 10, 25 και 5 τέμπε καθώς επίσης και του 1 πούλα. Το 1 τέμπε ήταν από αλουμίνιο και τα 5 πούλα από χαλκό. Τα υπόλοιπα κέρματα κατασκευάστηκαν από χαλκονικέλιο. Τα κέρματα ήταν στρογγυλά εκτός από εκείνο του 1 πούλα. Το 1981 εισήχθησαν κέρματα των 2 πούλα από χαλκό. Το υλικό αλλά και το μέγεθος πολλών κερμάτων άλλαξε μέσα στα επόμενα χρόνια. Κέρματα των 5 πούλα εισήχθησαν το 2000.

## Τραπεζογραμμάτια
Το 1976 τυπώθηκαν χαρτονομίσματααπό την Τράπεζα της Μποτσουάνας σε ονομαστικές αξίες των 1, 2, 5, 10 και 20 πούλα. Τα τραπεζογραμμάτια των 1 και 2 πούλα αντικαταστάθηκαν από κέρματα τα έτη 1991 και 1994, ενώ χαρτονομίσματατων 50 και των 100 πούλα εισήχθησαν το 1992 και το 1993, αντίστοιχα. Το χαρτονόμισμα των 5 πούλα αντικαταστάθηκε από ένα κέρμα το 2000. Σύμφωνα με μερίδα του Τύπου, τα παλαιά χαρτονομίσματα των 1, 2 και 5 πούλα έπαυσαν πλέον να είναι νομισματικές μονάδες την 1η Ιουλίου του 2006 και αποσύρθηκαν . Για 5 χρόνια όμως θα μπορούν να ανταλλαγούν σε τράπεζες.

## Παραπομπές


Κατηγορία:Νομίσματα
Κατηγορία:Μποτσουάνα
Σιδηρούν παραπέτασμα

thumb|right|Το νοητό «σιδηρούν παραπέτασμα» μεταξύ Ανατολικής και Δυτικής Ευρώπης
Με τον όρο **Σιδηρούν Παραπέτασμα** () ονομάστηκε μετά τον Β΄ Παγκόσμιο Πόλεμο η νοητή διαχωριστική γραμμή μεταξύ αφ’ ενός της Σοβιετικής Ένωσης και των υπό την επιρροή των σοσιαλιστικών καθεστώτων χωρών της Ανατολικής Ευρώπης (Πολωνία, Τσεχοσλοβακία, Ρουμανία, Ανατολική Γερμανία, Βουλγαρία, Αλβανία κλπ), και αφ’ ετέρου των κρατών του Νατοϊκού συνασπισμού (Ηνωμένο Βασίλειο, Δυτική Γερμανία, Γαλλία, Μπενελούξ, Ελλάδα, Ιταλία, Ισπανία, Πορτογαλία, Τουρκία κ.α. και των συμμάχων τους), την Γιουγκοσλαβία και Ουδέτερες χώρες (Ελβετία, Αυστρία, Σουηδία, Φινλανδία και Ιρλανδία). 

## Ιστορία του όρου
Τον όρο χρησιμοποίησε για πρώτη φορά ο Ουίνστον Τσώρτσιλ στην περιβόητη διάλεξή του στο κολέγιο Ουεστμίνστερ, στο Φούλτον του Μιζούρι, κατά τη διάρκεια επίσκεψής του στις ΗΠΑ τον Μάρτιο του 1946, όπου μίλησε πρώτη φορά για το Σιδηρούν Παραπέτασμα: 

## Η χρήση του όρου
Η έκφραση αυτή χρησιμοποιήθηκε από τις δυτικές κυβερνήσεις κατά τη διάρκεια του Ψυχρού Πολέμου για να προπαγανδίσει την απαγόρευση ελεύθερης επικοινωνίας των δορυφόρων της ΕΣΣΔ (ανατολικό μπλοκ) με τον υπόλοιπο κόσμο, προκειμένου οι πολίτες τους να παραμένουν στο εσωτερικό τους και οι μη ελεγχόμενες πληροφορίες να μένουν απ' έξω. Έτσι η έννοια του Σιδηρού Παραπετάσματος εκτεινόταν και στα λιμάνια και αεροδρόμια των χωρών αυτών. Σημειώνεται ότι όλα τα υπό ξένη σημαία πλοία που κατέπλεαν σε λιμάνια των κρατών του ανατολικού μπλοκ φυλάγονταν από ένοπλους στρατιώτες.
## Οι αιτίες που χρησιμοποιήθηκε
Ιστορικά, η δικαιολογία με την οποία εξαπλώθηκε στο δυτικό μπλοκ αυτός ο όρος, περί της αποτροπής επαφής των λαών των χωρών του Παραπετάσματος με άλλους λαούς, δεν ευσταθεί απόλυτα, δεδομένου ότι και στη Συρία επί εποχής Χαφέζ αλ Άσαντ, που δεν ήταν λενινιστικό κράτος, υπήρξαν παρόμοια μέτρα τα οποία απέτρεπαν ακόμη και εισαγωγή ευρωπαϊκών προϊόντων, καθαρά για οικονομικούς λόγους. Συνεπώς, ο όρος πρέσβευε στην εποχή του περισσότερο μια οικονομική αντίληψη επί συγκεκριμένου γεωγραφικού χώρου, και κατ' επέκταση συγκεκριμένου συνασπισμού χωρών όπου παρουσιαζόταν αδυναμία εμπορικής διείσδυσης των άλλων. Λόγω του φορτισμένου ψυχροπολεμικού κλίματος ωστόσο, προπαγανδιζόταν έντονα ως όρος που αφορούσε πολιτικές, ιδεολογικές διαφορές.

## Πηγές

* *Νεώτερον Εγκυκλοπαιδικόν Λεξικόν Ηλίου* τ.15ος, σ.510

## Εξωτερικοί σύνδεσμοι
* Γρηγόριος Ψαλλίδας, «Το Σιδηρούν Παραπέτασμα», άρθρο στον ιστότοπο της εφημερίδας *[[Η Καθημερινή]]*, 22 Αυγούστου 2011. (ανάκτηση 24.XI.2015)

## Παραπομπές

## Εξωτερικοί σύνδεσμοι
* 

Κατηγορία:Πολιτική ορολογία
Κατηγορία:Ευρωπαϊκή ιστορία
Κατηγορία:Ψυχρός Πόλεμος
Κατηγορία:Επακόλουθα του Β΄ Παγκοσμίου Πολέμου
Έμβλημα της Νέας Καληδονίας

100px|right|Το εθνόσημο της Νέας Καληδονίας

Το **έμβλημα της [[Νέα Καληδονία|Νέας Καληδονίας]]** αποτελείται από ένα κοχύλι ναυτίλος σε πρώτο πλάνο . Πίσω από αυτό βρίσκεται ένα σύμβολο *flèche faitière*, που είναι είδος βέλους που κοσμεί τις στέγες των σπιτιών που ανήκουν στους αυτόχθονες *Kanak* , μαζί με κοχύλια *tutut*.

## Εξωτερικοί σύνδεσμοι

* https://web.archive.org/web/20100615000543/https://www.fotw.info/flags/nc%7Dflnks.html.

Νέα Καληδονία
Εμβλημα της Νεας Καληδονιας
Ιόπη

Με το όνομα **Ιόπη** αναφέρονται τα παρακάτω 2 πρόσωπα της ελληνικής μυθολογίας:

# Κόρη του Ιφικλή και επομένως ανιψιά του Ηρακλή. Η Ιόπη δόθηκε ως σύζυγος στον Θησέα. Δεν παραδίδεται τίποτα άλλο για αυτή την Ιόπη και φαίνεται ότι είναι ένα πρόσωπο που δημιουργήθηκε μεταγενέστερα, μόνο και μόνο για να ενώσει τους δύο κορυφαίους ήρωες της ελληνικής μυθολογίας, τον Ηρακλή και τον Θησέα.
# Κόρη του Αιόλου και σύζυγος του Κηφέως, παρότι στην επικρατέστερη εκδοχή σύζυγος του Κηφέως ήταν η Κασσιόπη. Ο Κηφέας στην εκδοχή της Ιόπης δεν βασιλεύει στην Αιθιοπία, αλλά στη Φοινίκη, οπότε η Ιόπη είναι η επώνυμη ηρωίδα της πόλης Ιόππη (η πόλη γράφεται με δύο «π»).

Ιοπη
Ρονάλντο Γκιάρο

Ο **Ρονάλντο Γκιάρο**, (*Ronaldo Guiaro*, γεννημένος στις 18 Φεβρουαρίου 1974 στην Πιρασικάμπα της Βραζιλίας) είναι διεθνής Βραζιλιάνος ποδοσφαιριστής που αγωνίζεται στη θέση του κεντρικού αμυντικού στην ομάδα του Άρη. Έχει ύψος 1.86 και βάρος 77 κιλά. 

## Σταδιοδρομία
Στην αρχή της καριέρας του, τα ΜΜΕ της πατρίδας του, του είχαν δώσει το προσωνύμιο *Ronaldinho*, προτού φυσικά κάνουν την εμφάνισή τους οι μετέπειτα σταρς Ρονάλντο και ο Ροναλντίνιο της Μπαρτσελόνα.

Ο Ρολάντο Γκιάρο έχει αγωνιστεί διαδοχικώς στις εξής ομάδες : Γκουαρανί (1993-94) , Ατλέτικο Μινέιρο (1994-96, κατέκτησε το τοπικό πρωτάθλημα της πολιτείας Μίνας - Minas Gerais State League 1995 ), Μπενφίκα (1996-23/7/01) Μπεσίκτας (24/7/01-7/05 κατέκτησε 2 πρωταθλήματα Τουρκίας 2001 και 2002) , Σάντος ΦΚ (9/1/06-12/06, κατέκτησε το τοπικό πρωτάθλημα της πολιτείας του - São Paulo State League 2006) ενώ λόγω ενός σοβαρού παρέμεινε εκτός αγωνιστικών χώρων από το Δεκέμβριο του 2006 μέχρι τις 06/07/2007 όταν και υπέγραψε συμβόλαιο συνεργασίας με τον Άρη στον οποίο αγωνίζεται ανελλιπώς τόσο στο ελληνικό πρωτάθλημα όσο και στο κύπελλο ΟΥΕΦΑ, σκοράροντας μάλιστα πολύ σημαντικά γκολ. 

Ως παίκτης διακρίνεται για το απλό και μεστό τρόπο με τον οποίο κατευθύνει την αμυντική γραμμή της ομάδας του, τις σωστές τοποθετήσεις του, την έφεσή του στο ψηλό παιχνίδι και τις προωθήσεις του στις στημένες φάσεις.Στις 6 Δεκεμβρίου 2007 πέτυχε το παρθενικό του τέρμα με τα χρώματα του Άρη σε ευρωπαική διοργάνωση, σκοράροντας το μοναδικό γκολ του Άρη στον αγώνα του κυπέλλου ΟΥΕΦΑ εναντίον της Πορτογαλικής Σ.Κ. Μπράγκα (1-1). 

## Εθνική Βραζιλίας
Με τα χρώματα της Εθνικής Βραζιλίας έκανε ντεμπούτο στις 2 Μαρτίου 1995 εναντίον της Ουρουγουάης και συνολικά μετράει 14 συμμετοχές και 1 γκολ (σκόραρε στις 8 Μαρτίου 1995, στον αγώνα Κόστα Ρίκα- Βραζιλία 1-2) ενώ παράλληλα κατέκτησε με την «Σελεσάο» την τρίτη θέση (χάλκινο μετάλλιο) στους Ολυμπιακούς αγώνες της Ατλάντα, το καλοκαίρι του 1996.

## Πηγές

*Προφίλ στο fifa.com 
*Προφίλ στο footballdatabase.eu

Κατηγορία:Βραζιλιάνοι ποδοσφαιριστές
Κατηγορία:Βραζιλιάνοι Ολυμπιονίκες
Κατηγορία:Αμυντικοί ποδοσφαιριστές
Κατηγορία:Ποδοσφαιριστές ολυμπιακής ομάδας Βραζιλίας
Κατηγορία:Ποδοσφαιριστές Γκουαρανί Φουτεμπόλ Κλούμπε
Κατηγορία:Ποδοσφαιριστές Ατλέτικο Μινέιρο
Κατηγορία:Ποδοσφαιριστές Μπενφίκα
Κατηγορία:Ποδοσφαιριστές Μπεσίκτας
Κατηγορία:Ποδοσφαιριστές Σάντος Φουτεμπόλ Κλούμπε
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Βραζιλιάνοι ιταλικής καταγωγής
Ιππομένης

Στην ελληνική μυθολογία ο **Ιππομένης**, γνωστός και ως **Μελανίων**, ήταν γιος του Μεγαρέα και της Μερόπης, ένας από τους μνηστήρες και τελικώς σύζυγος της Αταλάντης.

Η Αταλάντη, επειδή δεν ήθελε να παντρευτεί, ζητούσε από τον καθένα από τους μνηστήρες της να παραβγεί στο τρέξιμο μαζί της. Επειδή ήταν πολύ γρήγορη, πάντα κέρδιζε σε αυτό τον αγώνα. Ο έξυπνος Ιππομένης όμως ζήτησε τη βοήθεια της θεάς Αφροδίτης. Η θεά έδωσε στον Ιππομένη τρία χρυσά μήλα. Στον αγώνα λοιπόν, όποτε η Αταλάντη κόντευε να προφθάσει τον Ιππομένη, αυτός της πετούσε ένα από τα μήλα. Η Αταλάντη σταματούσε για να το μαζέψει και έτσι ο Ιππομένης τερμάτισε πρώτος και κέρδισε το στοίχημα: η Αταλάντη έγινε γυναίκα του. Ο Ιππομένης όμως, πάνω στη χαρά του, ξέχασε να ευχαριστήσει και να θυσιάσει στην Αφροδίτη. Αντίθετα, πήρε την Αταλάντη και πήγαν στον ναό του «Διός Καλλινίκου», όπου ενώθηκαν σαρκικά στο εσωτερικό του ναού. Τότε ο Δίας, οργισμένος από την ιεροσυλία, τους μεταμόρφωσε σε λιοντάρια. Αργότερα, η Κυβέλη τους λυπήθηκε και τους εξασφάλισε δια βίου παίρνοντάς τους για να σέρνουν το άρμα της.

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σελ. 495

## Εξωτερικοί σύνδεσμοι
* 

Κατηγορία:Πρόσωπα της ελληνικής μυθολογίας
Πελλήνη

Η **Πελλήνη** ήταν αρχαία πόλη-κράτος της Αχαΐας που σήμερα διοικητικά ανήκει στο νομό Κορινθίας.

Ήταν ορεινή πόλη και απείχε 60 στάδια από την Αιγείρα και 60 στάδια απο τη θάλασσα, ανάμεσα στους ποταμούς Κριός και Σύθας. Λιμάνι της ήταν οι Αριστοναύτες. Είχε ιδρυθεί απο πρωτοέλληνες Αιγειαλείς, ενώ αργότερα ήρθαν οι Ίωνες και οι Αχαιοί. Το όνομα της το οφείλει στον *Γίγαντα Πάλλας* ή κατά άλλους  από τον Πέλληνα απο το Άργος . Έξω από την πόλη υπήρχε ιερό της Αθηνάς με άλσος και άγαλμα του Δολίου Ερμή, επίσης ιερό του Λαμπτήρος Διονύσου, ιερό του Θεόξενου Απόλλωνα με χάλκινο άγαλμα του θεού, ιερά της Άρτεμης και Ειλειθυίας. Στην Πελλήνη γίνονταν τα Θεοξένια, ιερή γιορτή όπου γίνονταν και αθλητικοί αγώνες, ενώ η πόλη έκοβε και δικά της νομίσματα. Η Πελλήνη ήταν σύμμαχος των Κορινθίων και συχνά τους βοηθούσε στις πολεμικές τους επιχειρήσεις με τον στόλο της. 

Σύμφωνα με τον Όμηρο, η Πελλήνη συμμετείχε στον Τρωικό Πόλεμο με 100 πλοία μαζί με τα λιμάνια της, τους Αριστοναύτες και την Γονόεσσα, ενώ οι *Αμφίων* και *Αστέριος* συμμετείχαν στην Αργοναυτική εκστρατεία.

Από την Πελλήνη προήλθαν και τέσσερις αρχαίοι ολυμπιονίκες. Ο Φάνας στην 67η Ολυμπιάδα το 512 π.Χ., με τρεις μάλιστα νίκες στον Δίαυλο, Δόλιχο και Οπλίτη δρόμο. Ο Σώστρατος στην 80η Ολυμπιάδα το 460 π.Χ. στο στάδιο παίδων. Ο Πρόμαχος στην 94η Ολυμπιάδα το 404 π.Χ. στο παγκράτιον. Και ο Χαίρων τέσερις φορές πρώτος στην πάλη σε τέσσερις διαφορετικές ολυμπιάδες το 356 π.Χ., 352 π.Χ., 348 π.Χ. και το 344 π.Χ.

Η πόλη καταστράφηκε το 396 μ.Χ. απο τους γότθους του Αλάριχου. Η θέση της αρχαίας πόλης έχει βρεθεί στο χωριό Πελλήνη στον σημερινό Δήμο Ξυλοκάστρου. Έχει γίνει μικρή ανασκαφή και έχουν βρεθεί ο ναός της Αθηνάς, αρχαίο θέατρο και ερείπια κτιρίων. 

## Εξωτερικοί σύνδεσμοι

* Πελλήνη. Λείψανα της κρηπίδος ναού στον ιστότοπο www.searchculture.gr.
* Τοπίο κοντά στην Πελλήνη, αρχαία πόλη της Αχαΐας, σήμερα στον νομό Κορινθίας από το Ίδρυμα Αικ. Λασκαρίδη.
* Πελλήνη. Γωνιαία τρίγλυφος και τμήμα κιονοκράνου στον ιστότοπο www.searchculture.gr.
* Η Πελλήνη, φανταστική απεικόνιση από το Ίδρυμα Αικ. Λασκαρίδη.

## Παραπομπές


## Πηγές
* Νικόλας Φαράκλας, *[http://elocus.lib.uoc.gr/dlib/b/2/1/metadata-dlib-ca44d62ba718d90ab232568f5269d5d1_1275298105.tkl Η Γεωπολιτική Οργάνωση της Πελοποννησιακής Αχαΐας]*, Πανεπιστήμιο Κρήτης-Τμήμα Ιστορίας και Αρχαιολογίας-Τομέας Αρχαιολογίας και Ιστορίας της Τέχνης, σειρά: Ρίθυμνα-Θέματα Κλασικής Αρχαιολογίας, αρ.9, Ρέθυμνο 2001
Τηλεμεταφορά

[μικρογραφία|Δωμάτιο τηλεμεταφοράς απο τη σειρα "[Σταρ Τρεκ".]]
Με τον όρο **τηλεμεταφορά** εννοούμε τη διαδικασία της μεταφοράς, σχεδόν ακαριαίας, από έναν χώρο σε ένα άλλο, χωρίς τη χρήση συμβατικών μέσων.

Ο πρώτος που επινόησε αυτόν τον όρο ήταν ο συγγραφέας Charles Fort ο οποίος χρησιμοποίησε τον αγγλικό όρο *teleportation* ( πρόθεμα "tele-" από την ελληνική ρίζα "τηλε-" = μακριά και τις τελευταίες συλλαβές του "transportation", δηλαδή μεταφορά).

## Επιστημονική Φαντασία

Η πρώτη αναφορά για ένα σύστημα τηλεμεταφοράς σε ένα διήγημα επιστημονικής φαντασίας πραγματοποιήθηκε στο έργο *The Man Without a Body* (1877) του David Page Mitchell, στο οποίο ένας επιστήμονας ανακαλύπτει μια μέθοδο για την αποδόμηση των ατόμων ενός γάτου και αντίστοιχη μεταφορά τους μέσω τηλεγράφου.
Η ιδέα θα ξαναχρησιμοποιηθεί από τους συγγραφείς επιστημονικής φαντασίας του 20ου αιώνα (από τα πιο επιφανή, το διήγημα *The Fly* του George Langelaan από το οποίο θα γυριστούν οι δύο ταινίες *[[Το πείραμα του δόκτορα K]]* και *[[Η Μύγα]]*), αγγίζοντας παγκόσμια διάδοση χάρη στην επιτυχία της τηλεοπτικής σειράς *[[Star Trek]]* και από τις κινηματογραφικές παραγωγές που ακολούθησαν.

Οι τρόποι που χρησιμοποίησαν οι συγγραφείς επιστημονικής φαντασίας μπορούν να διακριθούν σε δύο τύπους : 
* μέσω αποδόμησης και αναδόμησης της ύλης
* μέσω πυλών (με ή χωρίς πέρασμα μέσω διαστατικών πυλών).

Κατηγορία:Επιστημονική φαντασία
Βαρύ ύδωρ

μικρογραφία|Μόριο του νερού (και του βαρέος ύδατος)
Το **βαρύ ύδωρ**  είναι νερό που αντί για δύο άτομα υδρογόνου και ένα άτομο οξυγόνου, έχει δύο άτομα ενός ισότοπου του υδρογόνου, του δευτερίου, και ένα άτομο οξυγόνου. Λέγεται αλλιώς οξείδιο του δευτερίου και ο χημικός του τύπος είναι **D<sub>2</sub>O**, ή και  ****.

Το βαρύ ύδωρ είναι υγρό, άχρωμο και άοσμο και βρίσκεται αναμειγμένο με το κοινό νερό σε αναλογία 1 προς 6.760 μέρη νερού. Έχει σημείο βρασμού101,4οC, σημείο πήξης 3,8 οC. Επίσης η πυκνότητά του είναι μεγαλύτερη από εκείνη του κοινού νερού έχοντας μοριακό βάρος 20. Λαμβάνεται από το κοινό νερό με ηλεκτρόλυση. 
Το αέριο που παράγεται στην κάθοδο κατά την ηλεκτρόλυση είναι ελαφρό υδρογόνο ενώ το νερό που παραμένει στη συσκευή είναι περισσότερο εμπλουτισμένο με D2O. Αν η ηλεκτρόλυση παραταθεί με εκατοντάδες λίτρα νερού μέχρι που να μείνουν στη συσκευή κάποια κυβικά εκατοστά υγρού υπολείμματος πρακτικά αυτό θα είναι βαρύ ύδωρ. Για πρώτη φορά παρασκευάστηκε από τον καθηγητή Τέυλορ, σύμφωνα με τον οποίο 5.000 μέρη κοινού νερού περιέχουν ένα μέρος οξειδίου του δευτερίου που όμως δεν ήταν ακριβές. 

Μετά από διάφορα πειράματα που έχουν γίνει, διαπιστώθηκε ότι το βαρύ ύδωρ επηρεάζει την ανάπτυξη των ζωικών οργανισμών μέσα σ'αυτό, μόνο ως προς το ότι επιβραδύνει το ρυθμό της. Οι ίδιοι οργανισμοί δηλαδή αναπτύσσονται με μεγαλύτερη ταχύτητα μέσα στο κοινό νερό παρά μέσα στο βαρύ ύδωρ.

Λόγω της σπουδαίας ιδιότητας που έχει το βαρύ ύδωρ να μειώνει την ενέργεια των νετρονίων, σήμερα η παραγωγή του έχει μεταφερθεί σε βιομηχανική κλίμακα όπου και χρησιμοποιείται κυρίως στους πυρηνικούς αντιδραστήρες ως επιβραδυντής. Για το λόγο αυτό η σε μεγάλες ποσότητες διακίνησή του είναι ελεγχόμενη, σε αντίθεση με μικροποσότητες που χρησιμοποιούνται ευρύτατα στα εργαστήρια ως ιχνηθέτης στη παρακολούθηση του μηχανισμού διαφόρων χημικών ή και βιοχημικών φαινομένων.

Τέλος σημειώνεται ότι μεταξύ του βαρέος ύδατος και του νερού διακρίνεται το **ημιβαρές ύδωρ**.

## Εξωτερικοί σύνδεσμοι

* ΕΚΠΑ-Τμήμα Χημείας: Η χημική ένωση του μήνα: Βαρύ ύδωρ, Βαλαβανίδης-Ευσταθίου, Αύγουστος 2008 

Κατηγορία:Ενώσεις οξυγόνου
Κατηγορία:Ενώσεις υδρογόνου
Κατηγορία:Πυρηνική χημεία
Κατηγορία:Μορφές του νερού
Ιωσήφ Β΄

Η ονομασία **Ιωσήφ Β΄ ** μπορεί να αναφέρεται:

*Ιωσήφ Β΄ της Αγίας Ρωμαϊκής Αυτοκρατορίας (1741–1790).
*Πατριάρχη Ιωσήφ Β΄ της Κωνσταντινούπολης.
*Ιωσήφ Β΄ της Αλεξάνδρειας των Κοπτών.
Άγιος Θεόδωρος

Το όνομα **Άγιος Θεόδωρος** μπορεί να αναφέρεται:

Στους Αγίους:
* Άγιος Θεόδωρος ο Τήρων
* Άγιος Θεόδωρος ο Στρατηλάτης
* Άγιος Θεόδωρος ο Έλληνας
* Άγιος Θεόδωρος ο Στουδίτης
* Άγιος Θεόδωρος ο Γραπτός
* Άγιος Θεόδωρος ο Βυζάντιος
* Άγιος Θεόδωρος ο Γαβράς
* Άγιος Θεόδωρος ο Ρώσος
* Άγιος Θεόδωρος ο Ομολογητής
* Άγιος Θεόδωρος, αρχιεπίσκοπος Εδέσσης
* Άγιος Θεόδωρος, επίσκοπος Τύρου
* Άγιος Θεόδωρος ο Συκεώτης
* Άγιος Θεόδωρος, επίσκοπος Αγκύρας
* Άγιος Θεόδωρος ο πρεσβύτερος
* Όσιος Θεόδωρος ο εν Κυθήροις ασκήσας
* Άγιος Θεόδωρος ο μάρτυρας (6 Μαρτίου)
* Άγιος Θεόδωρος ο ιερομάρτυρας (4 Ιουλίου)
* Άγιος Θεόδωρος ο μάρτυρας (24 Νοεμβρίου)
* Άγιος Θεόδωρος ο μάρτυρας (12 Σεπτεμβρίου)
* Άγιος Θεόδωρος ο μάρτυρας (4 Σεπτεμβρίου)
* Άγιος Θεόδωρος ο ιερομάρτυρας (3 Δεκεμβρίου)
* Θεόδωρος νεομάρτυρας ο Βυζάντιος

## Οικισμοί
* Άγιος Θεόδωρος Αιτωλοακαρνανίας
* Άγιος Θεόδωρος Αμμοχώστου
* Άγιος Θεόδωρος Καρδίτσας
* Άγιος Θεόδωρος Κέας
* Άγιος Θεόδωρος Κοζάνης
* Άγιος Θεόδωρος Λήμνου
* Άγιος Θεόδωρος (συνοικία Πάφου)
* Άγιος Θεόδωρος (συνοικία Λαπήθου)
* Άγιος Θεόδωρος Πιτσιλιάς
* Άγιος Θεόδωρος Σκαρίνου
* Άγιος Θεόδωρος Σολέας
* Άγιος Θεόδωρος Τηλλυρίας
* Άγιος Θεόδωρος Χάλκης
* Άγιος Θεόδωρος Χανίων

*
Κατηγορία:Αποσαφηνίσεις ελληνικών τοπωνυμίων
Εθνόσημο των Νήσων Φώκλαντ

right|200px|Το εθνόσημο των Νησιών Φώκλαντ
Το **εθνόσημο των Νήσων Φώκλαντ** παραχωρήθηκε στα Φώκλαντ στις 29 Σεπτεμβρίου του 1948. Το πλοίο συμβολίζει το *Desire*, το σκάφος με το οποίο πιστεύεται ότι ανακάλυψε τα νησιά ο Άγγλος εξερευνητής Τζον Ντέιβις, το 1592. Το ρητό "Desire the Right" (*Να επιθυμείς το Δίκαιο*) αναφέρεται επίσης στο όνομα του καραβιού. Το κριάρι συμβολίζει την εκτροφή προβάτων, μέχρι πρόσφατα πρωταρχικός τομέας οικονομικής δραστηριότητας στα νησιά. Η χλόη δείχνει την πιο σημαντική βλάστηση στα Φώκλαντ.

Νήσοι Φώκλαντ
Κατηγορία:Νήσοι Φώκλαντ
Αγία Θεοδώρα

Το όνομα **Αγία Θεοδώρα** μπορεί να αναφέρεται σε κάποιο από τα παρακάτω:

## Πρόσωπα
* Αγία Θεοδώρα η μάρτυρας
* Αγία Θεοδώρα της Άρτας
* Αγία Θεοδώρα εκ Καππαδοκίας
* Αγία Θεοδώρα η ασκήτρια
* Αγία Θεοδώρα η μοναχή

## Ναοί
* Αγία Θεοδώρα Άρτας 
* Ιερός Ναός Αγίας Θεοδώρας Αρκαδίας 
## Δείτε επίσης
* Θεοδώρα

*
Λεωνίδας Καμπάνταης

Ο **Λεωνίδας Καμπάνταης** είναι Έλληνας πρώην ποδοσφαιριστής ο οποίος αγωνιζόταν ως επιθετικός. Aπό το 2021 εργάζεται ως team manager του Πανιωνίου. 

## Βιογραφικό

Ο Λεωνίδας Καμπάνταης γεννήθηκε στις 8 Μαρτίου 1982 στην Αθήνα. O πρώην επιθετικός, με ύψος 1,83, ξεκίνησε την καριέρα του στο Χαϊδάρι . Τη σεζόν 1998-99 εντυπωσίασε στο πρωτάθλημα Λυκείων, σκοράροντας στον τελικό του νομού Αττικής  και την επόμενη χρονιά καθιερώθηκε στον Α.Ο. Χαϊδαρίου που αγωνιζόταν στη Δ΄ Εθνική. Τα προσόντα του τράβηξαν το ενδιαφέρον του Άρη Θεσσαλονίκης και την περίοδο 2000-01 μεταγράφηκε στην ομάδα της Θεσσαλονίκης. Τις πρώτες δύο περιόδους δεν κατάφερε να πάρει θέση στη βασική ενδεκάδα και αγωνίστηκε μόνο σε αγώνες  Κυπέλλου. Όμως, τις δύο επόμενες (2002 ως 2004) είχε περισσότερες συμμετοχές και είχε την ευκαιρία να δείξει τα αγωνιστικά του προσόντα. Οι καλές εμφανίσεις του στο πρωτάθλημα είχαν ως αποτέλεσμα να κληθεί στην Εθνική ομάδα που συμμετείχε στην Ολυμπιάδα του 2004.

Τη σεζόν 2004-2005 μεταγράφηκε στην ΑΕΚ, όπου αγωνίστηκε σε 18 παιχνίδια πρωταθλήματος, κυπέλλου και ευρωπαϊκά. Όμως, ο προπονητής του υπέδειξε να αγωνιστεί για ένα χρόνο δανεικός σε ομάδα μικρότερων φιλοδοξιών, ώστε να αποκτήσει την κατάλληλη πείρα. Έτσι το πρώτο εξάμηνο της σεζόν 2005-06 πήγε δανεικός στην Ανόρθωση Αμμοχώστου της Κύπρου και από τον Ιανουάριο 2006 στον Πανιώνιο.

Την επόμενη περίοδο 2006-07 επέστρεψε στην ΑΕΚ και είχε μια πολύ καλή χρονιά με 22 συμμετοχές στο πρωτάθλημα και 9 γκολ ενώ σε δυο παιχνίδια αναδείχθηκε ο πολυτιμότερος παίκτης (MVP). Στο τέλος της σεζόν ενδιαφέρθηκαν γι’ αυτόν διάφορες ομάδες. Τελικά προτίμησε τη μεταγραφή στην γερμανική Αρμίνια Μπίλεφελντ όπου και αγωνίστηκε σε οκτώ παιχνίδια πετυχαίνοντας ένα γκολ.
Τη σεζον 2009-2010 επιστρέφει στην Ελλάδα για λογαριασμό του Ολυμπιακού Βόλου που εκείνο το διάστημα αγωνίζεται στη δεύτερη κατηγορία του ελληνικού πρωταθλήματος, και επιτυγχάνει την άνοδο της ομάδας στη Σούπερ Λίγκ.
Τον Ιανουάριο του 2011 παίρνει μεταγραφή για την ομάδα του Ηρακλείου Κρήτης, τον ΟΦΗ ενω στη συνέχεια αγωνίστηκε σε Πανιώνιο και ΑΟΚ Κέρκυρα. Το Σεπτέμβριο του 2016 επέστρεψε στο ερασιτεχνικό ποδόσφαιρο υπογράφοντας στην Ατλαντίδα Ανθούσας,  ομάδα της EΠΣ Ανατολικής Αττικής με την οποία και έκλεισε την καριέρα του.

## Καριέρα

* **κύπ.**: συμμετοχές ή γκολ σε αγώνες  Κυπέλλου.
* **ευρ.**: συμμετοχές ή γκολ σε ευρωπαϊκούς αγώνες.

## Παραπομπές


## Πηγές

* «Super League 2006-07», εφ. SportDay, Σεπτέμβριος 2006. 
* Αφιέρωμα στη Σούπερ Λίγκα 2010-11, "SportDay" (27-8-2010).

Κατηγορία:Επιθετικοί ποδοσφαιριστές
Κατηγορία:Έλληνες ποδοσφαιριστές
Κατηγορία:Ποδοσφαιριστές ολυμπιακής ομάδας Ελλάδας
Κατηγορία:Ποδοσφαιριστές Α.Ο. Χαϊδαρίου
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Ανόρθωσης
Κατηγορία:Ποδοσφαιριστές Α.Ο. Κέρκυρας
Κατηγορία:Ποδοσφαιριστές Ολυμπιακού Βόλου
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Αρμίνια Μπίλεφελντ
Κατηγορία:Ποδοσφαιριστές Μπούντεσλιγκα
Πισπιλούντα Χίου

Η **Πισπιλούντα** είναι ένα χωριό της βόρειας Χίου. Ανήκει στο δήμο Χίου και αποτελεί το μοναδικό οικισμό του ομώνυμου δημοτικού διαμερίσματος. Απέχει 49 χιλιόμετρα από την πόλη της Χίου και έχει 103 κατοίκους.

Η Πισπιλούντα είναι χτισμένη στους πρόποδες του όρους Αμανή. Ο κεντρικός ναός του χωριού είναι αφιερωμένος στους αγίους Κωνσταντίνο και Ελένη και στις 21 Μαΐου, ημέρα μνήμης τους, πραγματοποιείται παραδοσιακό πανηγύρι.

## Ιστορία
Αρχαιολογικά ευρήματα που έχουν βρεθεί στην περιοχή υποδεικνύουν ότι η Πισπιλούντα έχει μακρόχρονη ιστορία. Δύο χιλιόμετρα νοτιοανατολικά του χωριού βρίσκονται τα απομεινάρια ενός μεσαιωνικού οικισμού. Ο οικισμός αυτός είναι γνωστός με την ονομασία «Ταμάρκου», η οποία ερμηνεύεται ως «κτίρια που ανήκουν στον Μάρκο». Εκεί συναντά κανείς τα απομεινάρια ενός φρουρίου, ενός πύργου και μικρών κατοικιών. Υπάρχει επίσης ένα εκκλησάκι αφιερωμένο στην Αγία Παρασκευή, χτισμένο από πέτρες του πύργου, και ναός αφιερωμένος στην Κοίμηση της Θεοτόκου. Ο οικισμός αυτός κατοικήθηκε μέχρι και το 1928, οπότε και εγκαταλείφθηκε.

## Εξωτερικοί σύνδεσμοι
* Δήμος Αμανής
* chiosonline.gr 
* chios.com

Πισπιλουντα
Κατηγορία:Δήμος Χίου
Σημαία των Νήσων Φώκλαντ

right|thumb|250x125px| Σημαία των Νήσων Φώκλαντ, από το 1999 μέχρι σήμερα. Λόγος σημαίας: 1:2
Η **[[σημαία]] των [[Νήσοι Φώκλαντ|Νήσων Φώκλαντ]]** καθιερώθηκε στις 29 Σεπτεμβρίου του 1948. Είναι μπλε σημαία, με τη σημαία του Ηνωμένου Βασιλείου επάνω αριστερά, και το εθνόσημο των Νήσων Φώκλαντ ενσωματωμένο.

Οι κτήσεις των νήσων Φώκλαντ είχαν τις δικές τους σημαίες. Αυτές είχαν τη σημερινή σημαία του Βρετανικού Εδάφους της Ανταρκτικής και δε χρησιμοποιούσαν τη σημαία των νησιών Φόκλαντ. Ωστόσο, με τη δημιουργία του Βρετανικού Εδάφους της Ανταρκτικής που ιδρύθηκε το 1963, τα νησιά Νότια Γεωργία και Νότια Σάντουιτς παρέμειναν κτήσεις των νησιών Φώκλαντ και επέστρεψαν στη σημαία των Φώκλαντ ως το 1985, οπότε αποτέλεσαν χωριστό υπερπόντιο έδαφος και κέρδισαν τη δική τους σημαία.

Κατά την περίοδο της κατοχής από την Αργεντινή, η σημαία των νησιών απαγορεύτηκε και στη θέση της χρησιμοποιήθηκε η σημαία της Αργεντινής. Σήμερα η Αργεντινή θεωρεί ότι τα νησιά ανήκουν στην επαρχία της «Γης του Πυρός» και η σημαία αυτής της επαρχίας είναι η νόμιμη, μολονότι δεν έχει υψωθεί ποτέ στα νησιά.

Μια κόκκινη σημαία με ενσωματωμένο το εθνόσημο των Νήσων Φώκλαντ καθιερώθηκε το 1998 και χρησιμοποιείται ως σημαία των πολιτών των νήσων. Προηγούμενα, η απλή κόκκινη σημαία χρησιμοποιούνταν από πλοία στα χωρικά ύδατα γύρω από τα νησιά Φώκλαντ.

Η σημαία του Κυβερνήτη είναι η σημαία του Ηνωμένου Βασιλείου με το εθνόσημο.

Νησοι Φώκλαντ
Κατηγορία:Νήσοι Φώκλαντ
Κατηγορία:Σημαίες του Ηνωμένου Βασιλείου
Μάρκος Δραγούμης

Ο **Μάρκος Δραγούμης** (1770-1854) ήταν Έλληνας πολιτικός.
## Βιογραφικά στοιχεία
Γεννήθηκε στην Κωνσταντινούπολη και καταγόταν από το Βογατσικό Καστοριάς, της Δυτικής Μακεδονίας. Διέμεινε για αρκετά χρόνια στη Μολδοβλαχία, όπου υπηρέτησε σε διάφορες κυβερνητικές θέσεις. Αργότερα ασχολήθηκε με το εμπόριο και γι'αυτό τον λόγο εγκαταστάθηκε στην Κωνσταντινούπολη.

Μυήθηκε στη Φιλική Εταιρεία  και με την έκρηξη της επανάστασης κατήλθε στην Ελλάδα για να εγκατασταθεί λίγο αργότερα στην Αθήνα. Συμμετείχε ως πληρεξούσιος της Μακεδονίας στις εθνοσυνελεύσεις της Τροιζήνας και της Ερμιόνης. Ο Μάρκος Δραγούμης θεωρείται γενάρχης του αθηναϊκού κλάδου της οικογένειας Δραγούμη.

Απεβίωσε το 1854 στην Αθήνα. Παιδιά του ήταν οι Νικόλαος και Ιωάννης Δραγούμης.

Κατηγορία:Έλληνες πληρεξούσιοι
Κατηγορία:Έλληνες μέλη της Φιλικής Εταιρείας
Μαρκος